

**AUDĖJO MODULINĖ PROFESINIO MOKYMO PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_

*(Programos pavadinimas)*

Programos valstybinis kodas ir apimtis mokymosi kreditais:

P32072303 – programa, skirta pirminiam profesiniam mokymui, 45 mokymosi kreditai

T32072303 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – audėjas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

P32072303, T32072303 – pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Audėjo modulinė profesinio mokymo programa skirta kvalifikuotam audėjui parengti, kuris gebėtų paruošti apmetimo mašinas darbui ir austi mechaninėmis staklėmis.

**Būsimo darbo specifika.** Asmuo, įgijęs audėjo kvalifikaciją, galės dirbti įmonėse, teikiančiose audinių audimo paslaugas, austi rankinėmis audimo staklėmis individualiai.

Audėjas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos reikalavimais. Dirbama apmetimo mašina, glitavimo įranga, audimo staklėmis ir kita technologinėse audimo operacijose naudojama įranga.

Audėjui būtinos šios asmeninės savybės: kruopštumas, atsakingumas, pareigingumas, savarankiškumas, kūrybingumas, gebėjimas piešti ir komponuoti, derinti spalvas, gebėjimas bendrauti, fizinė ištvermė bei pakantumas triukšmingam darbui.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditas)\*** | | | | | |
| 3000001 | Įvadas į profesiją | III | 1 | Pažinti profesiją. | Apibūdinti audėjo profesiją ir jos teikiamas galimybes darbo rinkoje.  Nusakyti audėjo veiklos procesus.  Demonstruoti jau turimus, neformaliuoju ir (arba) savaiminiu būdu įgytus audėjo kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)\*** | | | | | |
| 3102201 | Saugus elgesys ekstremaliose situacijose | III | 1 | Saugiai elgtis ekstremaliose situacijose. | Apibūdinti ekstremalių situacijų tipus, galimus pavojus.  Išmanyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 3102102 | Sąmoningas fizinio aktyvumo reguliavimas | III | 1 | Reguliuoti fizinį aktyvumą. | Išvardyti fizinio aktyvumo formas.  Demonstruoti asmeninį fizinį aktyvumą.  Taikyti fizinio aktyvumo formas, atsižvelgiant į darbo specifiką. |
| 3102202 | Darbuotojų sauga ir sveikata | III | 2 | Tausoti sveikatą ir saugiai dirbti. | Įvardyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 307230008 | Apmetimo mašinos paruošimas darbui | III | 15 | Apmesti metmenis. | Apibūdinti metmenų apmetimo įrangą ir audimui naudojamas žaliavas.  Paruošti metmenų apmetimo įrangą darbui.  Apmesti metmenis pagal pateiktus duomenis.  Pildyti metinio pasą. |
| Glituoti metmenis. | Apibūdinti glitavimo įrangą ir medžiagas.  Paruošti glitavimo įrangą darbui.  Glituoti metmenų siūlus.  Pašalinti glitavimo defektus. |
| 307230009 | Audimas mechaninėmis staklėmis | III | 15 | Austi mechaninėmis staklėmis. | Apibūdinti mechanines audimo stakles ir audimo būdus.  Apibūdinti audinių struktūrą ir savybes.  Paruošti audimo stakles darbui.  Austi audinius mechaninėmis audimo staklėmis.  Pildyti audinio lydraštį. |
| Nustatyti audinių defektus. | Apibūdinti audinių audimo defektus.  Pašalinti audinių audimo defektus. |
| **Pasirenkamieji moduliai (iš viso 5 mokymosi kreditai)\*** | | | | | |
| 307230010 | Audimas rankinėmis staklėmis | III | 5 | Austi rankinėmis audimo staklėmis. | Apibūdinti rankines audimo stakles ir audimo būdus.  Paruošti rankines audimo stakles darbui.  Austi audinius įvairiais raštais. |
| Nustatyti rankomis austo audinio defektus. | Paaiškinti galimus audinių defektus.  Pašalinti ir dokumentuoti audinio defektus. |
| 307230011 | Žakardinių audinių audimas | III | 5 | Paruošti Žakardo audimo stakles darbui. | Apibūdinti žakardinius audinius.  Apibūdinti Žakardo audimo staklių sandarą ir veikimo principus. |
| Austi Žakardo audimo staklėmis. | Apibūdinti žakardinių audinių pynimo sudarymo būdus.  Austi kilimus, gobelenus, žakardinius audinius. |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditas)**\* | | | | |
| 3000001 | Įvadas į profesiją | III | 1 | *Netaikoma.* |
| **Bendrieji moduliai (iš viso 4 mokymosi kreditai)**\* | | | | |
| 3102201 | Saugus elgesys ekstremaliose situacijose | III | 1 | *Netaikoma.* |
| 3102102 | Sąmoningas fizinio aktyvumo reguliavimas | III | 1 | *Netaikoma.* |
| 3102202 | Darbuotojų sauga ir sveikata | III | 2 | *Netaikoma.* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 307230008 | Apmetimo mašinos paruošimas darbui | III | 15 | *Netaikoma.* |
| 307230009 | Audimas mechaninėmis staklėmis | III | 15 | *Netaikoma.* |
| **Pasirenkamieji moduliai (iš viso 5 mokymosi kreditai)\*** | | | | |
| 307230010 | Audimas rankinėmis staklėmis | III | 5 | *Netaikoma.* |
| 307230011 | Žakardinių audinių audimas | III | 5 | *Netaikoma.* |
| **Baigiamasis modulis (iš viso 5 mokymosi kreditai)** | | | | |
| 3000002 | Įvadas į darbo rinką | III | 5 | *Baigti visi audėjo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką.  Išvardyti pagrindinius įrenginius ir įrankius užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Atlikti aritmetinius veiksmus.  Apskaičiuoti apmetimo siūlų ilgį, skaičių, storį, tipą ir apmetimo plotį.  Dirbti su metmenų atmetimo ir glitavimo įranga, austi mechaninėmis bei rankinėmis audimo staklėmis, naudotis audinių kokybės tikrinimo įranga. |
| Skaitmeninė kompetencija | Surasti darbui reikalingą informaciją internete.  Rinkti ir saugoti reikalingą darbui informaciją.  Nustatyti metimo mašinos kompiuteryje apmetimo siūlų ilgį, skaičių, storį, tipą ir apmetimo plotį.  Naudotis audimo staklių programine įranga ir programomis. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Rasti informaciją apie tolesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Valdyti savo psichologines būsenas, pojūčius ir savybes.  Pagarbiai elgtis su bendradarbiais ir kolegomis.  Taikiai spręsti konfliktines situacijas.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti darbus pagal pavestas užduotis. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus.  Lavinti estetinį požiūrį į aplinką. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – audėjas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 1 mokymosi kreditas  Darbuotojų sauga ir sveikata, 2 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Apmetimo mašinos paruošimas darbui, 15 mokymosi kreditų  Audimas mechaninėmis staklėmis, 15 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Apmetimo mašinos paruošimas darbui, 15 mokymosi kreditų  Audimas mechaninėmis staklėmis, 15 mokymosi kreditų |
| *Pasirenkamieji moduliai (iš viso 5 mokymosi kreditai)*  Audimas rankinėmis staklėmis, 5 mokymosi kreditai  Žakardinių audinių audimas, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą *(jei taikoma)*.
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 3000001 | |
| Modulio LTKS lygis | III | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Apibūdinti audėjo profesiją ir jos teikiamas galimybes darbo rinkoje. | **Tema. *Audėjo profesija, jos specifika ir galimybės darbo rinkoje***   * Audėjo darbo vieta * Audėjo darbo specifika * Audėjo profesijos samprata * Asmeninės savybės, reikalingos audėjo profesijai * Audėjo galimybės darbo rinkoje |
| 1.2. Nusakyti audėjo veiklos procesus. | **Tema. *Audėjo veiklos procesai, funkcijos ir uždaviniai***   * Audėjo veiklos procesai * Audėjo funkcijos ir uždaviniai |
| 1.3. Demonstruoti jau turimus, neformaliuoju ir (arba) savaiminiu būdu įgytus audėjo kvalifikacijai būdingus gebėjimus. | **Tema.** ***Audėjo modulinė profesinio mokymo programa***   * Mokymo programos tikslai ir uždaviniai * Mokymosi formos ir metodai, mokymosi pasiekimų įvertinimo kriterijai ir formos (metodai)   **Tema.** ***Turimų gebėjimų, įgytų savaiminiu ar neformaliuoju būdu, vertinimas***   * Turimų gebėjimų savaiminio ar neformaliojo įvertinimo būdai * Savaiminiu ar neformaliuoju būdu įgytų gebėjimų vertinimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Audėjo modulinė profesinio mokymo programa * Testas turimiems gebėjimams vertinti   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti | |
| Reikalavimai teorinio ir praktinio mokymo vietai | Klasė ar kita mokymuisi pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Apmetimo mašinos paruošimas darbui“**

|  |  |  |
| --- | --- | --- |
| Valstybinis kodas | 307230008 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Apmesti metmenis. | 1.1. Apibūdinti metmenų apmetimo įrangą ir audimui naudojamas žaliavas. | **Tema.** ***Metmenų apmetimo įranga***   * Juostinės apmetimo mašinos * Partijinės apmetimo mašinos * Sekcijinės apmetimo mašinos   **Tema.** ***Ritynas ir jo darbinės dalis***   * Ritynas ir jo pagrindiniai mechanizmai   **Tema.** ***Tekstilės pluoštai***   * Pluoštai, jų kilmė ir klasifikacija * Natūralūs organiniai ir neorganiniai pluoštai * Cheminiai organiniai ir neorganiniai pluoštai * Svarbiausios pluoštų savybės   **Tema.** ***Verpalai ir*** s***iūlai***   * Siūlų klasifikacija * Svarbiausios siūlų savybės * Verpimas ir verpalų defektai * Tekstūruotų siūlų gamyba * Fasoninių ir siūlų su efektais gamyba * Daugiagijų siūlų gamyba * Siūlai ir jų pakuotės |
| 1.2. Paruošti metmenų apmetimo įrangą darbui. | **Tema.** ***Siūlų paruošimas apmetimui***   * Siūlų pervijimas. * Ričių defektai   **Tema.** ***Rityno parengimas darbui***   * Ričių pakeitimas ir siūlų užtaisymas * Siūlų įtemptumo nustatymas   **Tema.** ***Apmetimo įrangos paruošimas darbui***   * Duomenų įvedimas į metimo mašinos kompiuterį * Siūlų suvėrimas pagal kompiuterio pateikiamus nurodymus * Siūlų tiekimo trikdžiai |
| 1.3. Apmesti metmenis pagal pateiktus duomenis. | **Tema.** ***Metmenų apmetimas juostinėmis apmetimo mašinomis***   * Juostų apmetimas ant apmetimo mašinos būgno * Raiščių pratiesimas * Juostų įrietimas į metmenų veleną * Metmenų veleno nuėmimas   **Tema.** ***Metmenų apmetimas partijinėmis apmetimo mašinomis***   * Partijos siūlų apmetimas, įvyniojant į metinio veleną * Siūlų riebinimas, emulsavimas * Metmenų veleno suformavimas   **Tema.** ***Metmenų sekcijinis apmetimas***   * Metmenų apmetimas į sekcijines rites |
| 1.4. Pildyti metinio pasą. | **Tema.** ***Apmetimo defektai***   * Dažniausiai pasitaikantys apmetimo defektai * Apmetimo defektų nustatymas ir jų šalinimo būdai   **Tema.** ***Metinio pasas***   * Artikulas, metmenys, partija, siūlų skaičius, metmenų tankumas * Metinio ilgis, gabalo ilgis, skaitliukų parodymai |
| 2. Glituoti metmenis. | 2.1. Apibūdinti glitavimo įrangą ir medžiagas. | **Tema.** ***Metmenų glitavimo įranga ir glitavimo procesas***   * Bendros žinios apie glitavimo procesą * Glitavimo įranga ir jos klasifikacija * Glitavimo medžiagos * Įranga glitų paruošimui   **Tema.** ***Glitai***   * Glitų paruošimo būdai ir jų tipai * Glitų kokybės nustatymo metodai * Glito prielipo nustatymas * Glituotų siūlų savybės * Papildomas metmenų siūlų apdorojimas atliekant glitavimą |
| 2.2. Paruošti glitavimo įrangą darbui. | **Tema.** ***Glitavimo įrangos paruošimas***   * Glitų paruošimas pagal techninius ir technologinius nurodymus * Metimo ir pervijimo velenų įstatymas * Metimo siūlų įvėrimas į glitavimo įrangą * Siūlų įtempimo nustatymas * Glitavimo greičio nustatymas |
| 2.3. Glituoti metmenų siūlus. | **Tema.** ***Metmenų siūlų glitavimas***   * Stebėti glitavimo įrangos darbo procesą * Fiksuoti glitavimo proceso eigą metmenų glitavimo lydraštyje   **Tema.** ***Glitavimo proceso automatizavimas***   * Glito temperatūros reguliavimas * Glito lygio reguliavimas * Glituotų metmenų drėgnumo reguliavimas * Metmenų siūlų įtempimo reguliavimas |
| 2.4. Pašalinti glitavimo defektus. | **Tema.** ***Glitavimo defektai***   * Nepakankamas glito kiekis * Nepastovus glito tiekimas * Nutrūkę siūlai * Tarpusavyje susiklijavę siūlai * Netinkamas siūlų drėgnumas * Įriečiamų siūlų įsispraudimas į vidinius metmenų veleno sluoksnius * Glitavimo atliekos * Glitavimo defektų nustatymas bei pašalinimas   **Tema.** ***Glitavimo defektų dokumentavimas***   * Metmenų glitavimo lydraštis * Dokumento pildymo reikalavimai |
| Mokymosi pasiekimų vertinimo kriterijai | Darbo vieta paruošta pagal darbuotojų saugos ir sveikatos, darbo higienos reikalavimus.  Apibūdinti metmenų apmetimo būdai, tekstilinių pluoštų kilmė ir sudėtys, siūlų struktūra ir savybės bei jų pakuotės, paaiškintas siūlų pervijimo procesas bei galimi defektai.  Paaiškinta rityno sandara, jo paskirtis, veikimo principai, nurodyti pagrindiniai mechanizmai, ritynas parengtas darbui ir nustatytas siūlų įtemptumas.  Apibūdinta metmenų metimo įranga, metmenų apmetimo duomenys įvesti į metimo mašinos kompiuterį, atliktas siūlų suvėrimas pagal kompiuterio pateikiamus duomenys, paaiškinti galimi siūlų tiekimo trikdžiai, dažniausiai pasitaikantys apmetimo defektai, jų šalinimas. Užpildytas metinio pasas.  Apibūdintas metmenų siūlų glitavimo procesas, išvardintos glitavimo medžiagos, paaiškinti glitų paruošimo būdai, nustatyta glitavimo kokybė.  Apibūdinta glitavimo įranga, jos sudėtinės dalys, paaiškintas veikimo principas, glitavimo įranga parengta darbui, nustatytas siūlų įtempimas, glitavimo greitis, atliktas glito temperatūros, lygio, metmenų drėgnumo reguliavimas.  Apibūdinti galimi glitavimo defektai, atliktas glitavimo defektų dokumentavimas.  Dirbant laikytasi darbuotojų saugos ir sveikatos, asmens higienos, ergonomikos reikalavimų.  Sutvarkyta darbo vieta pagal darbuotojų saugos ir sveikatos, darbo higienos reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti * Pluoštų, siūlų, ričių, glitavimo medžiagų, glituotų metmenų siūlų pavyzdžiai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta siūlų pervijimo, metmenų apmetimo ir glitavimo įranga, darbo įrankiais ir priemonėmis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį. | |

**Modulio pavadinimas – „Audimas mechaninėmis staklėmis“**

|  |  |  |
| --- | --- | --- |
| Valstybinis kodas | 307230009 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Austi mechaninėmis staklėmis. | 1.1. Apibūdinti mechanines audimo stakles ir audimo būdus. | **Tema.** ***Audimo staklės ir jų veikimo principas***   * Pneumatinės audimo staklės * Iešminės audimo staklės * Hidraulinės audimo staklės * Sviediklinės audimo staklės * Žakardinės audimo staklės * Kilimų audimo staklės   **Tema.** ***Audimo būdai***   * Šaudyklinis audimo būdas * Bešaudykliai audimo būdai   **Tema.** ***Audimo proceso technologinės operacijos***   * Žiočių sudarymas * Ataudų pratiesimas  šaudykle, sviedikliu, oro srautu, vandens čiurkšle, iešmais   (sviediklinėse, pneumatinėse, hidraulinėse, iešminėse daugiafazėse audimo staklėse)   * Ataudų primušimas * Audinio įrietimas * Metmenų tiekimas   **Tema.** ***Pagalbinės audimo proceso technologinės operacijos***   * Įvairiaspalvių ataudų keitimas * Audinio kraštų sudarymas * Atmuša |
| 1.2. Apibūdinti audinių struktūrą ir savybes. | **Tema.** ***Audinių pynimai***   * Audinių pynimų sudarymo principas * Audinių pynimų tipai   **Tema.** ***Audinių struktūra***   * Audinių tankumas * Siūlų išsilankstymas audinyje * Audinių atraminis paviršius   **Tema.** ***Audinių savybės***   * Audinių storis, plotis, ilgis ir masė * Mechaninės medžiagų savybės * Fizinės medžiagų savybės * Atsparumas dėvėjimui   **Tema.** ***Audinių klasifikavimas ir asortimentas***   * Medvilninių audinių asortimentas * Lininių audinių asortimentas * Vilnonių audinių asortimentas * Šilkinių audinių asortimentas * Sintetinių audinių asortimentas * Mišriapluoščių audinių asortimentas |
| 1.3. Paruošti audimo stakles darbui. | **Tema.** ***Metmenų vėrimas ir primazgymas***   * Metmenų vėrimas į lameles, nytis ir skietą * Metmenų primazgymas rankomis * Metmenų primazgymas primazgymo mašinomis * Galimi metmenų vėrimo ir primazgymo defektai   **Tema.** ***Ataudų paruošimas audimo procesui***   * Ataudų pervijimas * Įranga ataudų pervijimui * Ataudų pervijimo defektai   **Tema.** ***Audimo parametrų įvedimas į audimo staklių kompiuterinę įrangą***   * Metmenų tiekimas * Metmenų įrąžą * Ataudų tankumas * Žiočių sudarymas * Įvairiaspalvių ataudų keitimas |
| 1.4. Austi audinius mechaninėmis audimo staklėmis. | **Tema.** ***Audinių audimas***   * Audimas pneumatinėmis audimo staklėmis * Audimas iešminėmis audimo staklėmis * Audimas hidraulinėmis audimo staklėmis * Audimas sviediklinėmis audimo staklėmis * Audimas žakardinėmis audimo staklėmis * Kilimų audimas kilimų audimo staklėmis   **Tema.** ***Pagrindiniai audimo trikdžiai***   * Metmenų veleno laisvumas arba įtemptumas * Susikryžiavusios ritės * Užstrigusios ritės |
| 1.5. Pildyti audinio lydraštį. | **Tema.** ***Audimo proceso dokumentavimas***   * Kompiuterinės įrangos parodymų perkėlimas į diską arba atminties kortelę * Audinio lydraščio forma ir jos pildymas |
| 2. Nustatyti audinių defektus. | 2.1. Apibūdinti audinių audimo defektus. | **Tema.** ***Audinių audimo defektai***   * Ataudų įstrižumas * Audinio ardymo žymė * Banguotas audinys * Dvigubas ataudas * Įtemptas ataudas * Kraštas arba metmuo * Kilpotas ataudas arba kraštas * Laisvas ataudas * Metmenų ruožai * Nutrūkęs ataudas * Panira * Papyna * Pynimo klaida * Proreta * Ripsas * Skieto žymė |
| 2.2. Pašalinti audinių audimo defektus. | **Tema.** ***Audinių audimo defektų nustatymas ir pašalinimas***   * Įranga audinių audimo defektams nustatyti * Audinių audimo defektų nustatymas ir pašalinimas * Audinių defektų dokumentavimas audinio lydraštyje |
| Mokymosi pasiekimų vertinimo kriterijai | Darbo vieta paruošta pagal darbuotojų saugos ir sveikatos, darbo higienos reikalavimus.  Paaiškintas pasiruošimo procesas audinių audimui, atliktas metmenų siūlų vėrimas ir primazgymas, ataudų siūlų pervijimas, apibūdinti metmenų vėrimo ir primazgymo bei ataudų pervijimo defektai.  Apibūdinti audimo būdai, apibūdintos audimo proceso technologinės operacijos, apibūdinti pagrindiniai audimo trikdžiai.  Apibūdintos audimo staklės, paaiškinta jų paskirtis, veikimo principai, nurodyti pagrindiniai mechanizmai ir jų priežiūros reikalavimai.  Apibūdintas audinių asortimentas, paaiškinta jų struktūra, apibūdintos audinių savybės.  Saugiai atliktas audimo staklių užtaisymas, mechaninėmis staklėmis išaustas audinys, audimo procesas vykdytas pagal technologinius reikalavimus ir technines staklių priežiūros taisykles. Užpildytas audinio lydraštis.  Apibūdinti audinių audimo defektai, apibūdinta įranga audimo defektams nustatyti ir fiksuoti, paaiškintas veikimo principas, atliktas galimų defektų taisymas ir audinių defektų dokumentavimas.  Dirbant laikytasi darbuotojų saugos ir sveikatos, asmens higienos, ergonomikos reikalavimų.  Sutvarkyta darbo vieta pagal darbuotojų saugos ir sveikatos, darbo higienos reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti * Audinių katalogai, audinių pynimų pavyzdžiai, audimo staklių nuimamos dalys (lamelės, nytis, skietas), metmenų ir ataudų siūlai, audinių audimo defektų pavyzdžiai, defektų dokumentavimo forma | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta metmenų siūlų vėrimo ir primazgymo, ataudų pervijimo įranga, audimo staklėmis, audinių audimo defektų nustatymo įranga, darbo įrankiais ir priemonėmis. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį. | |

**6.3. PASIRENKAMIEJI MODULIAI**

**Modulio pavadinimas – „Audimas rankinėmis staklėmis“**

|  |  |  |
| --- | --- | --- |
| Valstybinis kodas | 307230010 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Austi rankinėmis audimo staklėmis. | 1.1. Apibūdinti rankines audimo stakles ir audimo būdus. | **Tema.** ***Rankinių audimo staklių tipai***   * Vertikaliosios audimo staklės * Horizontaliosios audimo staklės   **Tema.** ***Rankinių audimo staklių struktūra ir veikimo principas***   * Vertikalių audimo staklių struktūra ir darbinės dalys * Horizontalių audimo staklių struktūra ir darbinės dalys * Rankinių audimo staklių veikimo principas |
| 1.2. Paruošti rankines audimo stakles darbui. | **Tema.** ***Rankinių audimo staklių paruošimo darbui eiga***   * Metmenų siūlų pervijimas * Metmenų siūlų apmetimas * Metmenų siūlų glitavimas * Metmenų siūlų vėrimas * Ataudų siūlų suvijimas į šeivas   **Tema.** ***Metmenų siūlų suvėrimo defektai***   * Laisvi siūlai * Nutrūkę ar neįverti į nyteles siūlai * Tušti skieto dantukai |
| 1.3. Austi audinius įvairiais raštais. | **Tema.** ***Audinių audimas rankinėmis audimo staklėmis***   * Audimo staklių užtaisymas * Audinių audimas * Audinio audimo baigiamieji darbai |
| 2. Nustatyti rankomis austo audinio defektus. | 2.1. Paaiškinti galimus audinių defektus. | **Tema.** ***Audinių defektai***   * Verpalų ir siūlų defektai * Audimo defektai |
| 2.2. Pašalinti ir dokumentuoti audinio defektus. | **Tema.** ***Audimo defektų dokumentavimas***   * Audimo defektų nustatymas * Audimo defektų šalinimas * Audimo defektų dokumentavimo reikalavimai |
| Mokymosi pasiekimų vertinimo kriterijai | Darbo vieta paruošta pagal darbuotojų saugos ir sveikatos, priešgaisrinius ir darbo higienos reikalavimus.  Apibūdinti rankinių audimo staklių tipai, apibūdintas rankinių audimo staklių veikimo principas.  Apibūdinti rankinių audimo staklių paruošimo technologiniai procesai (metmenų siūlų pervijimo, apmetimo, glitavimo, vėrimo, ataudų siūlų suvijimo į šeivas), apibūdinti metmenų siūlų suvėrimo defektai.  Užtaisytos rankinės audimo staklės, išaustas audinys, nuimtas audinys nuo staklių, atlikti baigiamieji audinio audimo darbai.  Apibūdinti audinių audimo defektai, jų nustatymo būdai. Pašalinti ir dokumentuoti audinio defektai.  Dirbant laikytasi darbuotojų saugos ir sveikatos, asmens higienos, ergonomikos reikalavimų.  Sutvarkyta darbo vieta pagal darbuotojų saugos ir sveikatos, darbo higienos reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti * Audinių katalogai, audinių pynimų pavyzdžiai * Rankinės audimo staklės, audimo staklių nuimamos dalys (lamelės, nytis, skietas) * Metmenų ir ataudų siūlai, audinių audimo defektų pavyzdžiai * Audimo defektų dokumentavimo lydraštis | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta rankinėmis audimo staklėmis, audimo siūlais, verpalais, audimo procesui reikalingomis priemonėmis, medžiagomis ir įrankiais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį. | |

**Modulio pavadinimas – „Žakardinių audinių audimas“**

|  |  |  |
| --- | --- | --- |
| Valstybinis kodas | 307230011 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti Žakardo audimo stakles darbui. | 1.1. Apibūdinti žakardinius audinius. | **Tema.** ***Žakardiniai audiniai***   * Dvisluoksnių žakardinių audinių struktūra * Žakardinių gobelenų struktūra * Žakardinių kilimų struktūra |
| 1.2. Apibūdinti Žakardo audimo staklių sandarą ir veikimo principus. | **Tema.** ***Žakardo audimo staklių sandara ir veikimo principai***   * Žakardo audimo staklių klasifikavimo požymiai * Žakardo audimo staklių žiočių sudarymo fazės * Kablių išdėstymo tvarka Žakardo audimo staklėse * Žakardo audimo staklių darbo ciklo pobūdis * Žiočių ir žakardinio audinio pynimo sudarymo esmė * Žiočių tipai |
| 2. Austi Žakardo audimo staklėmis. | 2.1. Apibūdinti žakardinių audinių pynimo sudarymo būdus. | **Tema.** ***Mechaninių Žakardo audimo staklių pynimo sudarymo valdymas kortomis***   * Kortų prizmės judėjimas * Kablių perstūmimo į peilio veikimo zoną būdas * Piešinio raporto metmenų ir ataudų kryptimis dydžio parinkimo galimybės |
| 2.2. Austi kilimus, gobelenus, žakardinius audinius. | **Tema.** ***Žakardinių audinių audimas***   * Dvisluoksnių žakardinių audinių audimas * Žakardinių gobelenų audimas * Žakardinių kilimų audimas   **Tema.** ***Elektroninio valdymo Žakardo audimo staklės***   * Elektroninio valdymo Žakardo mašinų pynimo informacijos nešikliai * Mikroprocesorinė technika * Elektroninio valdymo Žakardo mašinų technologiniai privalumai |
| Mokymosi pasiekimų vertinimo kriterijai | Darbo vieta paruošta pagal darbuotojų saugos ir sveikatos, priešgaisrinius ir darbo higienos reikalavimus.  Apibūdintos dvisluoksnių žakardinių audinių, žakardinių gobelenų, žakardinių kilimų struktūros.  Apibūdintos kilimų, gobelenų ir žakardinių audinių audimo Žakardo audimo staklės.  Apibūdintos žiočių sudarymo fazės ir žiočių tipai.  Apibūdinta kablių išdėstymo tvarka Žakardo audimo staklėse bei žiočių ir žakardinio audinio pynimo sudarymo esmė.  Apibūdintas Žakardo audimo staklių darbo ciklo pobūdis.  Išaustas dvisluoksnis žakardinis audinys, žakardinis gobelenas, žakardinis kilimas.  Apibūdintas mechaninių Žakardo audimo staklių pynimo sudarymo valdymas kortomis.  Apibūdinti elektroninio valdymo Žakardo audimo staklių technologiniai privalumai.  Dirbant laikytasi darbuotojų saugos ir sveikatos, asmens higienos, ergonomikos reikalavimų.  Sutvarkyta darbo vieta pagal darbuotojų saugos ir sveikatos, darbo higienos reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti * Žakardinių audinių pavyzdžiai, žakardinių gobelenų ir kilimų katalogai, žaliavų pavyzdžiai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta Žakardo audimo staklėmis, įrankiais, priemonėmis ir žaliavomis reikalingomis žakardinių audinių, gobelenų, kilimų gamybai. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį. | |

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | III |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas audėjo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) audėjo ar lygiavertę kvalifikaciją (išsilavinimą) arba ne mažesnę kaip 3 metų audėjo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų audėjo profesinės veiklos patirtį. |